**Μιγάδες** αποκαλούνται οι άνθρωποι που έχουν καταγωγή από τουλάχιστον 2 διαφορετικές ανθρώπινες φυλές. Για παράδειγμα, αν ένας Κινέζος νυμφευθεί μια Νιγηριανή, τα παιδιά τους θεωρούνται μιγάδες.

Πολλοί άνθρωποι στον πλανήτη θεωρούνται μιγάδες. Σε αρκετές χώρες οι μιγάδες αποτελούν τη μεγαλύτερη πληθυσμιακή ομάδα. Αποτελούν επίσης την πλειοψηφία του συνολικού πληθυσμού της αμερικάνικης ηπείρου.

Ο όρος '*μιγάς*' ή άλλοι παραπλήσιοι μπορεί να θεωρηθούν προσβλητικοί ή/και ρατσιστικοί, για αυτό συνίσταται η αποφυγή χρήσης τους.

Περιοχές του κόσμου με σημαντικό πληθυσμό μιγάδων
-------------------------------------------------

### Αμερική

#### Ηνωμένες Πολιτείες Αμερικής

Η απογραφή του 2000 επέτρεψε στους ανθρώπους να δηλώσουν ότι ανήκουν σε παραπάνω από μια ράτσα ανθρώπων.

Σύμφωνα με την απογραφή του 2006, περίπου 6.1 εκατομμύρια Αμερικανοί δήλωσαν ότι ανήκουν σε τουλάχιστον 2 φυλές.  Είναι όμως σίγουρο ότι στην πραγματικότητα ο αριθμός των μιγάδων είναι σημαντικά μεγαλύτερος. Σχεδόν όλοι Λατινοαμερικανοί (που αποτελούν τη 2η μεγαλύτερη πληθυσμιακή ομάδα στις ΗΠΑ) έχουν μικτή καταγωγή από λευκούς, Ινδιάνους και μαύρους. Επίσης περισσότεροι από τους μισούς Αφροαμερικανούς (που αποτελούν τη 3η μεγαλύτερη πληθυσμιακή ομάδα στις ΗΠΑ) έχουν κάποια ευρωπαϊκή καταγωγή, κι ας δηλώθηκαν ως μόνο μαύροι.

Ο πρώην πρόεδρος Μπαράκ Ομπάμα έχει Κενυάτη πατέρα και Ελβετή μητέρα, και καταγράφεται ως μόνο Αφροαμερικανός στην καταγωγή.

#### Λατινική Αμερική και Καραϊβική

Οι μιγάδες αποτελούν την πλειοψηφία σε αυτό το μέρος του κόσμου. Την περίοδο της αποικιοκρατίας, οι άνθρωποι ήταν χωρισμένοι σε κάστες με βάση τις ράτσες που κατάγονταν.

Χρησιμοποιούνταν διάφορα ονόματα για τις κάστες μιγάδων, όπως:

* *Μεστίζο (*ισπ. *Mestizo)*: Χρησιμοποιούταν για τους απογόνους ενός λευκού και ενός Ινδιάνου γονέα.

* *Καστίζο (*ισπ. *Castizo)*: Χρησιμοποιούταν για τους απογόνους ενός λευκού και ενός μεστίζο γονέα.
* *Μουλάττο (*ισπ. και πορτ. *Mulatto)*: Χρησιμοποιούταν για τους απογόνους ενός λευκού και ενός μαύρου γονέα.
* *Θάμπο (*ισπ. *Zambo) / Καφούζου (*πορτ. *Cafuzo)*: Χρησιμοποιούταν για τους απογόνους ενός μαύρου και ενός Ινδιάνου γονέα

Στο Μεξικό, τουλάχιστον το 80% του πληθυσμού προέρχονται από επιμειξίες λευκών, Ινδιάνων και μαύρων. 

Στη Βραζιλία, στην απογραφή του 2000 , το 43.13% του πληθυσμού δήλωσαν ότι είναι Πάρντο, δηλαδή μιγάδες. Στη πραγματικότητα σχεδόν ολόκληρος ο πληθυσμός είναι μιγάδες, καθώς ακόμα και όσοι Βραζιλιάνοι δηλώνουν λευκοί έχουν συχνά κάποια μη ευρωπαϊκή επιμειξία. Στους Βραζιλιάνους, η ευρωπαϊκή συνιστώσα είναι συνήθως η κυρίαρχη, ακολουθούμενη σε άλλες περιοχές από την ινδιάνικη και σε άλλες από την αφρικανική. Στη Βραζιλία γιορτάζεται και η ημέρα των μιγάδων (*Dia do Mestiço*).

### Ωκεανία

#### Φίτζι

### Αφρική

#### Βόρεια Αφρική

Τα έθνη της Βόρειας Αφρικής έχουν καταγωγή από ντόπιους βορειοαφρικανικούς πληθυσμούς (όπως τους αρχαίους Αιγύπτιους και τους Βέρβερους), από Άραβες, από Υποσαχάριους Αφρικανούς και από Ευρωπαίους.

#### Μαδαγασκάρη

Οι κάτοικοι της Μαδαγασκάρης προέρχονται από επιμειξίες πληθυσμών από την Ινδονησία και τη Μοζαμβίκη.  Ακόμα και η ντόπια γλώσσα φέρει ομοιότητες με γλώσσες και από τα 2 προηγούμενα μέρη του κόσμου.

#### Νότια Αφρική

Επεκτεταμένη οικογένεια εγχρώμων από τη Νότια Αφρική
Στη χώρα αυτή, αρκετοί άνθρωποι έχουν καταγωγή από τους λευκούς και τους μαύρους, και είναι γνωστοί ως '*Coloureds*' (αγγλ. έγχρωμοι). Σύμφωνα με την νοτιοαφρικανική απογραφή του 2016 , το 8.8% του πληθυσμού δήλωσαν ότι είναι 'έγχρωμοι'.
  

### Ασία

#### Φιλιππίνες

  

### Ευρώπη

#### Εβραίοι της Ευρώπης: Ασκενάζι και Σεφαρδίτες

Οι Ασκενάζι και οι Σεφαρδίτες προέρχονται από τις επιμειξίες των Ευρωπαίων και των Ισραηλιτών, που προέρχονταν από την εβραϊκή διασπορά. Σήμερα, συνήθως έχουν περισσότερο από 50% ευρωπαϊκό DNA, και για αυτό δεν ξεχωρίζονται εύκολα από τους Ευρωπαίους.

#### Ηνωμένο Βασίλειο

Η απογραφή του 2001, έδειξε ότι το 1.4% του πληθυσμού είναι μιγάδες. Προβλέφθηκε επίσης ότι οι μιγάδες, από το 2020, θα αποτελούν την ομάδα ανθρώπων που αυξάνονται γρηγορότερα από τις υπόλοιπες. 

### Κύπρος

Οι περισσότεροι Κύπριοι έχουν μικτή καταγωγή από την Ευρώπη, τη Μέση Ανατολή και τη Βόρεια Αφρική.

Ρατσισμός - Κοινωνικά ζητήματα
------------------------------

*Δείτε επίσης*: Απαγόρευση των μεικτών γάμων στην Αμερική, 1949, Απαγόρευση μεικτών γάμων

Οι σχέσεις ανθρώπων μεταξύ μιας ράτσας και μιας άλλης, καθώς και η απόκτηση παιδιών που είναι μιγάδες, αποτελούν ίσως την κυριότερη αιτία για τα περιστατικά ρατσιστικής βίας στον κόσμο.

Το απαρτχάιντ της Νότιας Αφρικής απαγόρευε ρητά τις σχέσεις και τη σεξουαλική επαφή μεταξύ λευκών και μη λευκών. ενώ η Κου-Κλουξ-Κλαν τις θεωρεί ως ανήθικες πράξεις. Παρόμοιοι νόμοι με του απαρτχάιντ έχουν περαστεί και σε άλλες χώρες, συμπεριλαμβανομένων των Η.Π.Α. της ναζιστικής Γερμανίας και της φασιστικής Ιταλίας. 

Επιπλέον, στις πολυπολιτισμικές κοινωνίες όπου ζουν λευκοί, φαίνεται ότι υπάρχει μικρότερη ανοχή στις σχέσεις μεταξύ λευκής γυναίκας και μη λευκού άντρα. Στη Βραζιλία, έρευνα έχει δείξει ότι το 98% των Υ-χρωμοσωμάτων (που είναι αποκλειστικά πατρικής προέλευσης) είναι ευρωπαϊκής καταγωγής, ενώ το μιτοχονδριακό DNA (που είναι αποκλειστικά μητρικής προέλευσης) είναι 39% ευρωπαϊκό, 33% ινδιάνικο και 28% αφρικανικό. Αυτό σημαίνει ότι οι μεικτοί γάμοι μεταξύ λευκών και μη λευκών γίνονταν κατά κανόνα μεταξύ λευκού άντρα και μη λευκής γυναίκας.

Παραπομπές - Εξωτερικοί Σύνδεσμοι
---------------------------------

1. ↑  Bureau, U. S. Census. «American FactFinder - Results». *factfinder.census.gov* (στα Αγγλικά). Ανακτήθηκε στις 29 Ιουλίου 2019. [*νεκρός σύνδεσμος*]
2. ↑  «The Two or More Races Population: 2000» (PDF). Αρχειοθετήθηκε από το πρωτότυπο (PDF) στις 29 Ιουλίου 2019.
3. ↑  Silva-Zolezzi, I.; Hidalgo-Miranda, A.; Estrada-Gil, J.; Fernandez-Lopez, J. C.; Uribe-Figueroa, L.; Contreras, A.; Balam-Ortiz, E.; del Bosque-Plata, L. *και άλλοι*. (2009-05-11). «Analysis of genomic diversity in Mexican Mestizo populations to develop genomic medicine in Mexico». *Proceedings of the National Academy of Sciences* **106** (21): 8611–8616. doi:10.1073/pnas.0903045106. ISSN 0027-8424. .
4. ↑  «Censo Demogr·fico 2000» (PDF). Αρχειοθετήθηκε από το πρωτότυπο (PDF) στις 12 Απριλίου 2019.
5. ↑  Pena, Sérgio D. J.; Di Pietro, Giuliano; Fuchshuber-Moraes, Mateus; Genro, Julia Pasqualini; Hutz, Mara H.; Kehdy, Fernanda de Souza Gomes; Kohlrausch, Fabiana; Magno, Luiz Alexandre Viana *και άλλοι*. (2011-02-16). «The Genomic Ancestry of Individuals from Different Geographical Regions of Brazil Is More Uniform Than Expected». *PLoS ONE* **6** (2). doi:10.1371/journal.pone.0017063. ISSN 1932-6203. PMID 21359226. PMC 3040205. .
6. ↑  Paoli, Giorgio; Donati, Giuseppe; Calafell, Francesc; Luiselli, Donata; Castrì, Loredana; Bertoncini, Stefania; Tofanelli, Sergio (2009-09-01). «On the Origins and Admixture of Malagasy: New Evidence from High-Resolution Analyses of Paternal and Maternal Lineages» (στα αγγλικά). *Molecular Biology and Evolution* **26** (9): 2109–2124. doi:10.1093/molbev/msp120. ISSN 0737-4038. .
7. ↑  «Statistics South Africa, Mid-year population estimates, 2015» (PDF). Αρχειοθετήθηκε από το πρωτότυπο (PDF) στις 20 Σεπτεμβρίου 2018.
8. ↑  «BBC News | Race». *news.bbc.co.uk*. Ανακτήθηκε στις 29 Ιουλίου 2019.
9. ↑  Hazou, Elias (2 Μαρτίου 2014). «Our DNA looks East, not West». *Cyprus Mail* (στα Αγγλικά). Αρχειοθετήθηκε από το πρωτότυπο στις 29 Απριλίου 2019. Ανακτήθηκε στις 29 Ιουλίου 2019.
10. ↑  «White Camelia Knight of the Ku Klux Klan». Αρχειοθετήθηκε από το πρωτότυπο στις 7 Αυγούστου 2019. Ανακτήθηκε στις 29 Ιουλίου 2019.
11. ↑  Alves-Silva, Juliana; da Silva Santos, Magda; Guimarães, Pedro E. M.; Ferreira, Alessandro C. S.; Bandelt, Hans-Jürgen; Pena, Sérgio D. J.; Prado, Vania Ferreira (2000-8). «The Ancestry of Brazilian mtDNA Lineages». *American Journal of Human Genetics* **67** (2): 444–461. ISSN 0002-9297. PMID 10873790. PMC 1287189. .